Qytetarët që janë duke përdorur pikën kufitare të kalimit në Merdarë për të dalë nga vendi, janë duke pritur më shumë se 3 orë.
Për ty hyrë në Republikën e Kosovës në këtë pikë kufitare, pritje bëhen deri në një orë.
Policia e Kosovës thotë për KALLXO.com se radha e veturave në këtë pikë është më shumë se një kilometër.
Përveç pikës kufitare në Merdarë, pikë-kalimi tjetër më i frekuentuar është ajo te Dheu i Bardhë.
Sipas PK-së, qytetarët janë duke pritur për të dalë deri në 30 minuta kurse kolona me vetura është 70 metra.
Ndërsa për dallim nga Dheu i Bardhë, ku sipas Policisë qytetarët në dalje janë duke pritur deri në 15 minuta, kolona është më e gjatë në hyrje.
Pikë kalimet e tjera kufitare si Mutivodë, Muçibabë, Qafë e Morinës, kanë më pak fluks dhe pritjet shkojnë deri në 5 minuta.
Fluks i madh i mërgimtarëve për të ardhur në Kosovë ka bërë që të krijohen kolona të gjata në disa nga pikat e kalimit kufitar.
Tabela më poshtë, tregon për fluksin e qarkullimit të automjeteve në të gjitha pikat kufitare të Kosovës.